**Nyírbátor Város Önkormányzata Képviselő-testületének**

**6/2014 (III.27.)**

**önkormányzati rendelete**

**a nem közművel összegyűjtött háztartási szennyvíz begyűjtéséről, szállításáról, tárolásáról, kezeléséről**

Nyírbátor Város Önkormányzata Képviselő-testülete a vízgazdálkodásról szóló 1995. évi LVII. törvény 44/C. § (2) és 45. § (6) bekezdésében kapott felhatalmazás alapján, a vízgazdálkodásról szóló 1995. évi LVII. törvény 4. § (2) bekezdés d) pontjában biztosított feladatkörében eljárva a következőket rendeli el:

1. **§**
2. A nem közművel összegyűjtött háztartási szennyvíz begyűjtésére vonatkozó kötelező közszolgáltatás Nyírbátor közigazgatási területén elhelyezkedő ingatlannak az ingatlan tulajdonosánál, vagyonkezelőjénél, vagy egyéb jogcímen használójánál (a továbbiakban együtt: ingatlantulajdonos) keletkező, nem közművel összegyűjtött háztartási szennyvíz tekintetében az alábbi tevékenységekre terjed ki:

a) az ingatlanon keletkező, nem közművel összegyűjtött háztartási szennyvíz ideiglenes tárolására szolgáló gyűjtőhelyről történő begyűjtésére, továbbá az elszállítást végző részére átadott nem közművel összegyűjtött háztartási szennyvíznek az ártalmatlanítás céljából történő elszállítására,

b) az a) pontban foglaltak szerint gyűjtött, begyűjtött és elszállított szennyvíz ártalmatlanítása céljából a nem közművel összegyűjtött háztartási szennyvíznek a kijelölt ártalmatlanító telepen történő elhelyezésére.

1. Nyírbátor Város Önkormányzata közigazgatási területén a nem közművel összegyűjtött háztartási szennyvíz begyűjtését, elszállítását közszolgáltatás útján, Polacsek Imre egyéni vállalkozóval (4341 Nyírvasvári, Hajnal u. 36.) kötött közszolgáltatási szerződés alapján biztosítja.[[1]](#footnote-1)[[2]](#footnote-2)
2. **§**

(1) A közszolgáltatás tekintetében az önkormányzat feladata

a) a közszolgáltatás körébe tartozó, nem közművel összegyűjtött háztartási szennyvíz rendszeres begyűjtésének, elszállításának és ártalmatlanításának megszervezése,

b) a közszolgáltatás ellátására Közszolgáltató kiválasztása, a Közszolgáltatóval közszolgáltatási szerződés megkötése.

1. **§**
2. A Közszolgáltató és az ingatlantulajdonos közötti jogviszony a szolgáltatás igénybevételével jön létre.
3. A Közszolgáltatásért az ingatlantulajdonos által fizetendő díj: bruttó 1778 Ft/m3

A Közszolgáltató 1 db készpénzfizetési számlát bocsát ki közvetlenül a szolgáltatás elvégezése után a lakossági igénybe vevő részére, aki az ellenértéket a számla átvételével egyidejűleg készpénzben kiegyenlíti. A közületi igénybevétel esetén a számlát banki átutalással kell 8 napon belül kiegyenlíteni. A közszolgáltatás díja magában foglalja közszolgáltatás valamennyi költségét[[3]](#footnote-3)

[[4]](#footnote-4)

1. Közszolgáltató kötelezettségei:

a) A Közszolgáltató a közszolgáltatási szerződés hatálya alatt köteles Nyírbátor Város közigazgatási területén a nem közművel összegyűjtött háztartási szennyvizet célgépével begyűjteni, annak elszállításáról gondoskodni, valamint ártalmatlanítás céljából a Nyírségvíz Zrt. Nyírbátori Telepén a szennyvízfogadó műtárgyban elhelyezni (0247/5 hrsz).

1. A Közszolgáltató köteles a közszolgáltatást folyamatosan és teljes körűen ellátni és megfelelő teljesítéshez szükséges mennyiségű és minőségű járművet, gépet, eszközt, berendezést, valamint a szükséges létszámú és képzettségű szakembert biztosítani.
2. A Közszolgáltató köteles a ingatlantulajdonosok számára könnyen hozzáférhető ügyfélszolgálat és tájékoztatási rendszer működtetésére, (telefonszám, internetes elérhetőség), valamint az estleges fogyasztói panaszok és észrevételek elintézési rendjének megállapítására.
3. A Közszolgáltató a települési nem közművel összegyűjtött háztartási szennyvíz kezelésével kapcsolatos tevékenységéről köteles évente az önkormányzat képviselő-testületének tájékoztatást adni.
4. A Közszolgáltató a szolgáltatást az ingatlantulajdonosok részére a bejelentéstől számított 3 napon belül – az ingatlantulajdonossal egyeztetett időpontban - köteles megkezdeni. Amennyiben műszaki vagy időjárási okok miatt, illetve ha a határidő munkaszüneti napra esne – úgy azt az akadály elhárulását követő munkanapon köteles teljesíteni.
5. Közszolgáltató jogai:
6. Kizárólagosan jogosult Nyírbátor város közigazgatási területén a közszolgáltatási szerződés szerinti közszolgáltatást végezni.
7. A szerződés teljesítése során elháríthatatlan akadály, műszaki meghibásodás, munkaszervezési ok miatt a Közszolgáltató teljesítési segédet, közreműködőt vehet igénybe.
8. Az ismeretlen összetételű szennyvizet veszélytelenségének, vagy veszélyességének megállapításáig veszélyes hulladéknak kell tekinteni, amely esetekben a Közszolgáltató a mindenkori jogszabályi előírások figyelembevételével megfelelő intézkedések mellett megtagadja annak elszállítását.
9. A Közszolgáltató a háztartási szennyvíz elszállítását nem tagadhatja meg, kivéve a c) pontban foglaltakat és azt az esetet, ha a szennyvíz az átadási helyen szennyvízelvezető törzshálózatba, vagy szennyvízelvezető műbe a külön jogszabályok szerint nem helyezhető el.
10. Az ingatlantulajdonos kötelezettségei:
	1. az ingatlantulajdonos köteles a nem közművel összegyűjtött háztartási szennyvíz gyűjtéséről, környezetkárosítás nélküli ideiglenes tárolásáról és annak szükség szerinti elszállíttatásáról a közszolgáltatást ellátó szolgáltató igénybevételével gondoskodni.

b) A tulajdonos köteles a kötelező munkák végzését tűrni, e célból a közszolgáltatót – annak előzetes értesítése alapján – az ingatlanába beengedni, és a munka akadálytalan elvégzéséhez szükséges feltételeket biztosítani. Az ingatlantulajdonos köteles biztosítani a gyűjtőhely megközelíthetőségét a szállítójármű számára oly módon, hogy az elláthassa feladatát.

1. Az ingatlantulajdonos a közszolgáltatás ellenértékeként az (2) bekezdésben meghatározott szolgáltatási díjat köteles a közszolgáltatónak számla ellenében megfizetni.
2. Az ingatlantulajdonos köteles a háztartási szennyvíz gyűjtése során megfelelő gondossággal eljárni annak érdekében, hogy az mások életét, testi épségét, egészségét és jó közérzetét ne veszélyeztesse, a város természetes és épített környezetét ne szennyezze, a növény-, és állatvilágot ne károsítsa, a közrendet és a közbiztonságot ne zavarja.
3. Az önkormányzat jogosult ellenőrizni, hogy:
	1. a szennyvízcsatorna hálózatba be nem kapcsolt ingatlan tulajdonosa a keletkezett szennyvíz elszállításáról gondoskodik-e,
	2. az ingatlantulajdonos a szállítást e rendeletben megjelölt szolgáltatóval végezteti-e,
	3. a szolgáltató e rendeletben foglaltak alapján végzi a tevékenységét
4. **§**

(1) A nem közművel összegyűjtött háztartási szennyvízzel kapcsolatos helyi közszolgáltatás igénybevételéről szóló szerződésben meg kell jelölni:

a) a közszolgáltatás igénybevételének kezdő napját,

b) a teljesítés helyét,

c) a begyűjtési gyakoriságot,

d) a felek jogait és kötelezettségeit.

(2) A szerződésben rendelkezni kell továbbá:

a) a közszolgáltatási díjról és alkalmazásának feltételeiről,

b) a közszolgáltatás mértékét meghaladó, a megrendelő igényei szerinti esetleges

 többletszolgáltatásról és annak díjáról,

c) a közszolgáltatási díj megfizetésének módjáról,

d) a szerződés módosításának, felmondásának feltételeiről,

e) az irányadó jogszabályok meghatározásáról.

1. **§**
2. Üdülőingatlanokra vonatkozóan külön szabályozás nem kerül meghatározásra.
3. Ingatlantulajdonos mentesül a közszolgáltatás igénybevételére vonatkozó kötelezettség alól beépítetlen ingatlana vonatkozásában.
4. **§**
5. Az ingatlantulajdonos köteles a Közszolgáltatónak 8 napon belül bejelenteni személyes adatait (a közszolgáltatást igénybe vevő neve, lakcíme, születési helye és ideje, anyja neve), valamint az ingatlan adatait (cím, helyrajzi szám) ha tulajdonosváltozás, vagy egyéb ok folytán a közszolgáltatás igénybevételére kötelezetté válik. A közszolgáltató a közszolgáltatással összefüggésben ezen személyes adatok kezelésére jogosult.
6. A Közszolgáltató az ingatlantulajdonos (1) bekezdésben meghatározott személyes adatait a szerződéses jogviszony létrejöttétől annak megszűnéséig, díjhátralék esetén a tartozás fennállásáig kezelheti. A Közszolgáltató személyében bekövetkezett változás esetén a korábbi közszolgáltató köteles az általa kezelt adatokat az új közszolgáltatónak átadni.
7. A Közszolgáltató köteles az ingatlantulajdonos adatainak kezelése során a mindenkor hatályos adatvédelmi rendelkezéseket betartani. A közszolgáltató nem jogosult az általa kezelt közszolgáltatással összefüggő személyes adat nyilvánosságra hozatalára.
8. A Közszolgáltató köteles gondoskodni az adatok biztonságáról. Az adatokat védeni köteles, különösen a jogosulatlan hozzáférés, megváltoztatás, nyilvánosságra hozatal vagy törlés, illetőleg sérülés vagy megsemmisülés ellen.
9. A közszolgáltató a közszolgáltatással összefüggő személyes adatokat az ingatlanhasználó azonosítására, a közszolgáltatási szerződés teljesítésével, jogszabályban előírt ellenőrzések végrehajtásával kapcsolatos feladatok ellátására, számlázásra, közszolgáltatási díj hátralékok behajtására használhatja fel.
10. **§**
11. Ez a rendelet 2014. április 1-jén napján lép hatályba.
12. Hatályát veszti a közterületek, zöldfelületek védelméről, köztisztaságáról, a települési szilárd és folyékony hulladék gyűjtéséről, szállításáról, tárolásáról, kezeléséről szóló, módosított 5/1998. (III.03) önkormányzati rendelet.

K.m. első oldalon

 **BALLA JÁNOSNÉ sk. DR. TÓTH ÁRPÁD sk.**

 polgármester jegyző

1. **Módosította:** 12/2016. (III.30.) önkormányzati rendelet. Hatályos: 2016.04.01 [↑](#footnote-ref-1)
2. Módosította: **10/2017. (V.31.) önkormányzati rendelet. Hatályos: 2017. június 1.** [↑](#footnote-ref-2)
3. Módosította: 10/2017. (V.31.) önkormányzati rendelet. Hatályos: 2017. június 1. [↑](#footnote-ref-3)
4. **Módosította:** a nem közművel összegyűjtött háztartási szennyvíz begyűjtésére vonatkozó önkormányzati rendelet módosításáról szóló 25/2014. (XII.04.) sz. önkormányzati rendelet 2.§ [↑](#footnote-ref-4)